Komisijos reglamentas (EB) Nr. 272/2004
2004 m. vasario 16 d.
leidžiantis perkėlimus tarp Kinijos Liaudies Respublikos kilmės tekstilės gaminių ir drabužių kiekybinių normų
Europos Bendrijų komisija,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų importo taisyklių [1], ypač į jo 7 straipsnį,
kadangi:
(1) Susitarimo tarp Europos ekonominės bendrijos ir Kinijos Liaudies Respublikos dėl prekybos tekstilės gaminiais, parafuoto 1988 m. gruodžio 9 d. ir patvirtinto Tarybos sprendimu 90/647/EEB [2], 5 straipsnis ir Susitarimo tarp Europos ekonominės bendrijos ir Kinijos Liaudies Respublikos dėl prekybos tekstilės gaminiais, nereglamentuotais dvišaliu DTS susitarimu, parafuoto 1995 m. sausio 19 d. ir patvirtinto Tarybos sprendimu 91/155/EB [3], 8 straipsnis, su abiejų susitarimų paskutiniais pakeitimais, padarytais Susitarimu pasikeičiant raštais, parafuotu 2000 m. gegužės 19 d. ir patvirtintu Tarybos sprendimu 2000/787/EB [4], numato, kad galimi perkėlimai tarp kvotos metų. Lankstumo nuostatos buvo praneštos Pasaulinės prekybos organizacijos Tekstilės priežiūros institucijai, kai Kinija prisijungė prie jos.
(2) 2003 m. gruodžio 17 d. Kinijos Liaudies Respublika pateikė prašymą dėl kiekio perkėlimo iš 2004-ųjų kvotos metų į 2003-uosius kvotos metus.
(3) Kinijos Liaudies Respublikos prašomi perkėlimai atitinka Susitarimo tarp Europos ekonominės bendrijos ir Kinijos Liaudies Respublikos dėl prekybos tekstilės gaminiais 5 straipsnyje bei Susitarimo tarp Europos ekonominės bendrijos ir Kinijos Liaudies Respublikos dėl prekybos tekstilės gaminiais, nereglamentuotais dvišaliu DTS susitarimu 8 straipsnyje minimas ir Reglamento (EEB) Nr. 3030/93 VIII priedo nustatytas lankstumo nuostatų ribas.
(4) Tiktų patenkinti prašymą.
(5) Pageidautina, kad šis Reglamentas įsigaliotų kitą dieną nuo jo paskelbimo, kad operatoriai galėtų kuo greičiau pradėti juo naudotis.
(6) Šiame reglamente numatytos priemonės atitinka Reglamento (EEB) Nr. 3030/93 17 straipsniu įkurto Tekstilės komiteto nuomonę,
priėmė šĮ REGLAMENTĄ:
1 straipsnis
Laikantis šio reglamento priedo, 2003-iesiems kvotos metams leidžiami perkėlimai tarp Kinijos Liaudies Respublikos kilmės tekstilės gaminių kiekybinių normų, nustatytų Susitarimu tarp Europos ekonominės bendrijos ir Kinijos Liaudies Respublikos dėl prekybos tekstilės gaminiais.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 16 d.